b'\n_START_ARTICLE_\nTuljak (tants)\n_START_PARAGRAPH_\nTuljak on Eesti rahvatants, mille on kokku seadnud Anna Raudkats._NEWLINE_Muusikana kasutatakse Miina H\xc3\xa4rma komponeeritud lugu "Tuljak", mille s\xc3\xb5nade autor on Karl Ferdinand Karlson._NEWLINE_Tuljak kirjeldab neiu ja noormehe suhte kulgemist ja t\xc3\xa4rkavaid tundeid._NEWLINE_Tantsu kirjeldus ilmus esimest korda tr\xc3\xbckis 1926. aastal koos kaerajaani ja mitmete teiste eesti tantsudega raamatus Eesti rahvatantsud. T\xc3\xa4pne tantsu loomise aeg ei ole teada, kuid arvatakse, et see v\xc3\xb5idi luua 1915. aastal._NEWLINE_Tuljaku loomisel on kasutatud elemente varasematest rahvap\xc3\xa4rastest tantsudest. Nende seas v\xc3\xb5isid olla ka sama tuljak, mida Nuia kandis tunti nime alla n\xc3\xa4pupolka, savikoja venelane, kus paarilised l\xc3\xb6\xc3\xb6vad k\xc3\xbc\xc3\xbcnarnukke kokku, ning vurr-sahkadi, kus esineb nn saagimise liigutust._NEWLINE_Algses versioonis ei t\xc3\xb5stnud t\xc3\xbcdrukud tantsu l\xc3\xb5pus k\xc3\xa4si \xc3\xbcles. Selle lisanduse pakkus Raudkatsile 1949. aastal v\xc3\xa4lja Ullo Toomi._NEWLINE_Tantsu on esitatud k\xc3\xb5igil Eesti tantsupidudel alates esimestest Eesti m\xc3\xa4ngudest 1934. aastal, kus tants l\xc3\xa4ks kordamisele._NEWLINE_Tuljaku p\xc3\xb5hisammude seas on h\xc3\xbcplevpolka, kiiksamm ja k\xc3\xb5nnisammud.'